**PROJEKTEERIMISE TÖÖVÕTULEPING nr 3.2-3/22/796-1**

**Transpordiamet**, registrikoodiga 70001490, asukohaga Valge 4, 11413 Tallinn (edaspidi Tellija), mida volituse alusel esindab Transpordiameti taristu ehitamise ja korrashoiu osakonna Ida üksuse juhataja Anti Palmi

ja

**Roadplan OÜ,** registrikoodiga12432118, asukohaga Tiigi tn 78, Tartu linn, Tartu maakond, 50410 (edaspidi Töövõtja), mida esindab juhatuse liige Edgar Berman

Tellija ja Töövõtja (edaspidi koos Pooled või eraldi Pool), sõlmisid töövõtulepingu (edaspidi Leping) alljärgnevas:

1. Lepingu ese

Lepingu esemeks on **riigitee 25 Mäeküla-Koeru-Kapu km 5,01-17,73 Suurpalu-Vao lõigu rekonstrueerimise põhiprojekti koostamine (BIM)** (edaspidi Töö), mida Töövõtja kohustub tegema vastavalt Lepingus ja Lepingu Lisades toodud tingimustele. Tööna käsitletakse kõiki töid ja toiminguid, sh Lepingus nimetamata töid ja toiminguid, mis on vajalikud Lepingus ettenähtud tulemuse saavutamiseks, samuti Töö vastuvõtmiseks vajaliku dokumentatsiooni vormistamisega seotud toiminguid.

1. Lepingu üldtingimused
   1. Lepingul on selle sõlmimise hetkel järgmised lisad:
      1. Lisa 1 – Tehniline kirjeldus ja lisad.
      2. Lisa 2 – Töövõtja poolt esitatud hinnapakkumus.
      3. Lisa 3 – Töö üleandmis- ja vastuvõtmisakti vorm.
      4. Lisa 4 – Töö osade üleandmise graafik ja maksegraafik.
      5. Lisa 5 – Täitmistagatise garantii vorm.
      6. Lisa 6 – Hankemenetluse käigus hankedokumentide kohta antud selgitused.
   2. Pooled juhinduvad Lepingu täitmisel lisaks Lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
   3. Leping on sõlmitud avatud menetlusega riigihanke „Riigitee 25 Mäeküla-Koeru-Kapu km 5,01-17,73 Suurpalu-Vao lõigu rekonstrueerimise põhiprojekti koostamine (BIM)“ (viitenumber 246519) tulemusena.
   4. Kui Lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena Lepingu vastavale punktile, alapunktile või lisale. Lepingus on kasutatud pealkirju vaid viitamise lihtsustamise huvides ning neid ei arvestata Lepingu sätete defineerimisel, tõlgendamisel või piiramisel. Lepingus, kus kontekst seda nõuab, võivad ainsuses olevad sõnad tähendada mitmust ja vastupidi.
   5. Lepingu dokumentide vastuolude korral lähtutakse hilisemast dokumendist. Lepingu allkirjastamise hetkel olemasolevaid Lepingu dokumente loetakse samaaegseteks.
   6. Lepingu täitmise keel on eesti keel.
2. Tähtajad ja Töö üleandmine
   1. Töö teostamist alustatakse koheselt pärast Lepingu sõlmimist.
   2. Töö teostamise ja üleandmise tähtajad on toodud Lisa 4.
   3. Töövõtja kinnitab, et ta on teadlik, et Lepingus sätestatud tähtaegade täpne järgimine on Tellija jaoks väga oluline (tähtaegade rikkumise näol on tegemist olulise rikkumisega). Töövõtja teadvustab, et Lepingus sätestatud tähtaegade rikkumine seab ohtu vastava tee remondi või ehituse teostamise, mis omakorda tähendab olulise kahju tekkimist.
   4. Töö või Töö osa üleandmisel väljastab Töövõtja Tellijale Töö üleandmis- ja vastuvõtmisakti.
   5. Pärast Töö osa esitamist kontrollib Tellija Töö osa vastavust Lepingule Lisas 4 toodud tähtaegade jooksul. Juhul, kui esitatud Töö osa kohta on Tellijal pretensioone Töö osa kvaliteedi ja/või Lepingule vastavuse osas, siis edastab Tellija kontaktisik Töövõtjale kirjalikult Töö osas ilmnenud vead ja puudused ning Töövõtja kohustub vead ning puudused likvideerima ja esitama Tellijale korrigeeritud Töö osa vastavalt Lepingu Lisas 4 toodud tähtaegade jooksul.
   6. Pärast Töö esitamist kontrollib Tellija Töö vastavust Lepingule Lisas 4 toodud tähtaja jooksul. Juhul, kui esitatud Töö kohta on Tellijal pretensioone Töö kvaliteedi ja/või Lepingule vastavuse osas, siis teavitab Tellija kontaktisik Töövõtjat kirjalikult Töös ilmnenud puudustest ning Töövõtja kohustub puudused likvideerima ja esitama Tellijale korrigeeritud Töö Lepingu Lisas 4 toodud tähtaja jooksul.
   7. Kui Töövõtja ei esita kohast Töö või Töö osa Lepingu Lisas 4 toodud Töö või Töö osa üleandmise tähtaja jooksul, loetakse, et Töö või Töö osa tähtaegselt üle andmata. Tellijal on õigus kuni puuduste likvideerimiseni Töövõtja poolt keelduda Töö vastuvõtmisest ja selle eest maksmisest.
   8. Juhul, kui topo-geodeetilise või geotehnilise uuringu teostamine viibib ilmastikutingimustest põhjustatud asjaoludel ja sellest tulenevalt ei ole võimalik topo-geodeetilist või geotehnilist uuringut teostada Lisas 4 toodud tähtaja jooksul, võivad Pooled Töö osa või Töö teostamise tähtaja kulgemise peatada kehtestades tehnoloogilise pausi. Tehnoloogilise pausi rakendamisel kohustub Töövõtja jätkama Töö teostamist ning Töö osa või Töö teostamise tähtaja kulgemine jätkub pärast Tellijalt vastava korralduse saamist.
3. Poolte õigused ja kohustused
   1. Tellijal on õigus:
      1. igal ajal teha järelpärimisi Töö tegemise hetke olukorra kohta ning kontrollida Töö tegemise käiku;
      2. pöörduda kolmandate isikute poole sõltumatu eksperthinnangu saamiseks Töö kvaliteedi kohta;
      3. kasutada õiguskaitsevahendeid (sh öelda Leping üles), samuti nõuda Lepingus sätestatud juhtudel leppetrahvi, kui Töövõtja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Töövõtja ei täida või täidab mittevastavalt muid endale Lepinguga võetud kohustusi;
      4. võtmeisikut mitte kooskõlastada, kui võtmeisik on Tellija nõudmisel Tellijaga eelnevalt sõlmitud lepingust 3 aasta jooksul välja vahetatud seoses võtmeisiku tegevusega;
      5. nõuda Lepingu vahetul täitmisel osaleva võtmeisiku välja vahetamist, kui võtmeisik on puudunud rohkem kui kahelt töökoosolekult.
   2. Tellijal on kohustus:
      1. tasuda Töövõtjale Lepingukohase Töö teostamise eest vastavalt Lepingule;
      2. tasuda viivist vastavalt Lepingule;
      3. anda Töövõtjale Lepingu sõlmimisel üle dokumendid, mis on vajalikud Töö koheseks alustamiseks, teostamiseks ja lõpetamiseks.
   3. Töövõtjal on õigus:
      1. saada Tellijalt Töö tegemiseks vajalikku informatsiooni ja juhiseid;
      2. saada Töö eest Lepingus kokkulepitud Tasu;
      3. nõuda Töö lõpptähtaja pikendamist juhul, kui Tellija ületab Töö osa või Töö ülevaatamiseks ettenähtud tähtaega ning nimetatud ületamise tõttu ei ole Töövõtjal võimalik järgida Töö lõpptähtaega. Töö lõpptähtaega pikendatakse üksnes Tellija poolt ülevaatuse tähtaega ületavate päevade arvu võrra. Töö osa lõpptähtaja pikendamise taotlus tuleb Töövõtja poolt esitada Tellijale viivitamatult, aga mitte hiljem kui 5 tööpäeva jooksul, arvates pikendamise aluseks olevate asjaolude ilmnemisest, vastasel juhul kaotab Töövõtja õiguse käesolevale punktile tugineda.
   4. Töövõtjal on kohustus:
      1. teha Tööd vastavalt Lepingule;
      2. tagada Töö tegemisel vajaliku kvalifikatsiooniga tööjõu kasutamine ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas majandustegevuse teade (sealhulgas teede projekteerimiseks), tegevusluba või registreering, siis tagada, et vastavaid töid teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks;
      3. tagada, et kui Töövõtja tugines hankemenetluses kvalifitseerimise tingimuste vastavuse tõendamiseks teiste isikute vahenditele, siis teised isikud osalevad vahetult Lepingu täitmisel alltöövõtjana vähemalt osas, milles teiste isikute vahenditele tugineti;
      4. vastutada selle eest, et Töö on vastavuses Tööle kehtivate õigusaktide ja normidega ning Töövõtja majandus- ja kutsetegevuses tunnustatud parima tava ja praktikaga ning seda liiki Tööle omase kõrge kvaliteediga;
      5. korraldada ja juhtida projekteerimise käigus koostöös Tellija kontaktisikuga ja teiste Tellija poolt määratud asjassepuutuvate isikutega regulaarseid töökoosolekuid. Täpsem koosolekute töökorraldus on kirjeldatud Lisa 1 Tehnilises kirjelduses. Esimene koosolek (avakoosolek) peab toimuma hiljemalt 1 nädala jooksul arvates Lepingu sõlmimisest;
      6. saata Tellija kontaktisikule töökoosoleku pidamise soovi teade 3 tööpäeva enne soovitud koosoleku kuupäeva koos koosoleku päevakorraga;
      7. koostada töökoosolekute protokollid ja esitada need Tellijale 3 tööpäeva jooksul läbivaatamiseks ja allkirjastamiseks alates koosoleku toimumisest, viia protokolli sisse Tellija märkused 3 tööpäeva jooksul ning esitada seejärel protokollid allkirjastamiseks Tellija esindajale;
      8. vastata Tellija järelpärimistele Tööde tegemise hetke olukorra kohta 3 tööpäeva jooksul ning lubada kontrollida Tööde tegemise käiku;
      9. informeerida viivitamatult Tellijat Töö tegemise käigus tekkinud probleemidest. Juhul, kui Lepingu täitmise käigus ilmneb Töövõtja jaoks ettenägematu probleem, mis mõjutab Töö lõpptähtaega mille eest Töövõtja ei vastuta, kuid Töövõtja ei informeeri sellest probleemist ega selle mõjust Töö lõpptähtajale Tellijat viivitamatult, aga mitte hiljem kui 3 tööpäeva jooksul alates probleemi tekkimisest, kaotab Töövõtja õiguse sellele hiljem tugineda;
      10. kõrvaldada omal kulul kõik Tellija poolt Töö osa ja Töö läbivaatamisel ilmnenud puudused ning järgida eksperdi ja Tellija poolt esitatud nõudmisi, kui need ei ole vastuolus põhiprojekti koostamise nõuetega;
      11. koostada Töö selliselt, et selle eriosade vahel (seletuskiri, joonised, töömahtude tabel, kululoend, uuringud ja aruanded) poleks vasturääkivusi (vasturääkivuste näol on tegemist olulise rikkumisega);
      12. anda Tellijale selgitusi ja konsultatsioone Töö realiseerimisel, sealhulgas Töö realiseerimisega seotud (kohtu)vaidlustes ning Töö realiseerimiseks korraldatava hankemenetluse käigus vastata tehnilistele küsimustele 2 tööpäeva jooksul alates küsimuse edastamisest Tellija poolt;
      13. mitte asendada Lepingu täitmiseks esitatud Töövõtja võtmeisikuid Tellija nõusolekuta. Kui Töövõtja soovib võtmeisikut asendada, peab Töövõtja tõendama, et asendava isiku kutsekvalifikatsioon, haridus ja varasem kogemus vastab võtmeisiku kohta toodud nõuetele;
      14. suhelda Tellijaga eesti keeles koos ametialase sõnavara valdamisega nii suuliselt kui kirjalikult. Kui Lepingus esitatud võtmeisikud ja muud Töövõtja esindajad ei valda eesti keelt, kohustub Töövõtja tagama sünkroontõlke eesti keeles;
      15. tasuda leppetrahvi vastavalt Lepingule.
   5. Pooltel on õigus Lepingust tulenevaid ja sellega seotud nõudeid ja kohustusi kolmandatele isikutele üle anda ainult teise Poole eelneval nõusolekul, mis on Lepinguga samas vormis. Mittekohaselt üle antud nõuete ja kohustuste osas jääb teise Poole ees vastutavaks nõuded ja/või kohustused üle andnud Pool.
4. Autoriõigused
   1. Töövõtja annab Tellijale ainulitsentsi koos all-litsentsi andmise õigusega kõigile Lepingu alusel teostatud Tööle tekkivatele varalistele õigustele, sealhulgas autoriõiguse seaduse § 131 ja § 132 nimetatud varalistele õigustele, ning need loetakse Tellijale üleantuks Lepingu hinna tasumisega.
   2. Töövõtja kinnitab, et ta on võtnud tarvitusele kõik meetmed autori(te) isiklike õiguste realiseerimiseks viisil, mis ei takista ega raskenda Töö tulemusena valminud teose kasutamist ega varaliste õiguste teostamist Tellija poolt.
   3. Töövõtja kinnitab Lepingu sõlmimisega, et Töö tulemusena valminud teose kasutamisel ei pea autori(te) nimi (nimed) olema tähistatud.
   4. Töövõtja kinnitab Lepingu sõlmimisega, et autor(id) on andnud nõusoleku teha Tellijal Töö tulemusena valminud teoses ja selle pealkirjas mistahes muudatusi, samuti lisada teosele teiste autorite teoseid (illustratsioone, eessõnasid, järelsõnasid, kommentaare, selgitusi, uusi osasid jms).
   5. Lepingu punktides 5.1. - 5.4. nimetatud õigused kehtivad territoriaalsete piiranguteta ja autoriõiguse kehtivusaja jooksul.
5. Tasumine
   1. Töö teostamise maksumus on 151 200,00 eurot, millele lisandub käibemaks 20% summas 30 240,00 eurot, kokku 181 440,00 eurot (edaspidi Tasu).
   2. Töö teostamise maksumusele võivad lisanduda täiendavad kulud reservist. Reserv moodustab kuni 10% punktis 6.1. nimetatud summast 15 120,00 eurot, millele lisandub käibemaks 20% summas 3 024,00 eurot, kokku 18 144,00 eurot. Reservi kasutamiseks vormistatakse Lepingu muutmine RHS 123 lg 1 punkti 1 alusel.
   3. Tellijal on õigus Lepingu täitmise käigus tellida juurde topo-geodeetilise või geotehnilise uuringu teostamist. Kui Lepingu täitmise käigus ilmneb vajadus täiendava topo-geodeetilise või geotehnilise uuringu tellimiseks, toimub mahtude muutmine RHS § 123 lg 1 p 2 alusel ning Tasu muutmisel lähtutakse Lisas 4 toodud hindadest järgmiselt:

- topo-geodeetilise uuringu ühikuhind arvutatakse järgnevalt: Lisas 4 toodud topo-geodeetilise uuringu kogumaksumus jagatakse lepingu täitmiseks esialgselt vajaliku mõõdistatud mahuga ja selliselt saadud ühikuhinnast lähtutakse täiendava topo-geodeetilise uuringu eest tasumisel;

- geotehnilise uuringu ühikuhind arvutatakse järgnevalt: Lisas 4 toodud geotehnilise uuringu kogumaksumus jagatakse lepingu täitmiseks esialgselt vajaliku puuraukude arvuga ja selliselt saadud ühikuhinnast lähtutakse täiendava geotehnilise uuringu eest tasumisel.

Täiendava topo-geodeetilise või geotehnilise uuringu tellimine lepitakse kokku töökoosolekul, täiendavate tööde maht, teostamise tähtaeg ja ülevaatamise tähtaeg peab olema fikseeritud töökoosoleku protokollis.

* 1. Tellija tasub Töövõtjale Poolte poolt allakirjutatud Töö või Töö osa üleandmis- ja vastuvõtmisakti alusel koostatud arve 20 kalendripäeva jooksul pärast arve(te) saamist vastavalt Lepingu lisas 4 sätestatud tingimustele.
  2. Arve tuleb esitada 7 kalendripäeva jooksul, pärast Töö või Töö osa vastuvõtmist Tellija poolt, masintöödeldaval kujul, e-arvena, mis vastab Rahandusministri 11.04.2017 määrusele nr 24 „Masintöödeldava algdokumendi juhendi kehtestamine“. Arve loetakse laekunuks selle Transpordiameti arvete halduskeskkonda laekumise kuupäevast. Mitteresidentidel tuleb pdf-formaadis arve saata meiliaadressile invoices@transpordiamet.ee või edastada see e-arvena rahvusvahelise Peppol süsteemi kaudu. Arvele tuleb märkida kontaktisiku nimi ja Lepingu number.

1. Tagatised ja Töövõtugarantii
   1. Töövõtja peab oma kulul hankima ja esitama Tellijale Täitmistagatise. Täitmistagatisega peavad olema tagatud kõik Tellija nõuded Töövõtja vastu, mis tulenevad Lepingust. Täitmistagatise võib Töövõtja anda kas arvetest kinnipidamise teel Lepingu punktis 7.1.1 toodud viisil, deponeerides (intressi nõudeõiguseta) Tellija arveldusarvele hiljemalt 14 päeva jooksul alates Lepingu sõlmimisest Täitmistagatise, mis on 10% Tasust või esitades Lepingu lisa 5 kohase panga garantiikirja, millega peavad olema tagatud kõik Tellija nõuded Töövõtja vastu, mis tulenevad Lepingust. Töövõtja teavitab Tellija Projektijuhti oma valikust kirjalikku taasesitamist võimaldavas vormis 5 tööpäeva jooksul alates Lepingu sõlmimisest. Juhul, kui Töövõtja oma valikust 5 tööpäeva jooksul Tellija Projektijuhti ei ole teavitanud, siis loeb Tellija Töövõtja valikuks arvetest kinnipidamise 10% (käibemaksuta summast) ulatuses ja Töövõtjal puudub õigus kogu Lepingu kehtivuse jooksul kasutada Täitmistagatisena panga garantiikirja. Juhul, kui Töövõtja teavitab tähtaegselt Täitmistagatisena panga garantiikirja kasutamise soovist, siis Töövõtja peab oma kulul hankima ja esitama Tellijale hiljemalt 14 tööpäeva jooksul alates Lepingu sõlmimisest Täitmistagatise 10% Tasust vastavalt Lepingu lisale 5. Töövõtja tagab, et Lepingule vastav Täitmistagatis kehtib ja on jõus seni, kuni Töövõtja on nõuetekohaselt lõpetanud Töö ning garantiiaeg on lõppenud. Vajadusel pikendab Töövõtja Täitmistagatise kehtivust ja tagab selle katkematu ja pideva olemasolu kuni garantiiaja lõppemiseni. Lepingule vastava Täitmistagatise esitamisega viivitamisel või selle kehtivuse pikendamisega viivitamisel või nõutud summa deponeerimisega viivitamisel on Tellijal õigus nõuda leppetrahvi 100 eurot iga viivituses oldud päeva eest ning samuti kinni pidada omapoolseid makseid. Leppetrahvi tasumine ei vabasta Töövõtjat kohustusest esitada nõuetekohane Täitmistagatis. Täitmistagatise tagastab Tellija Töövõtjale 20 päeva jooksul alates garantiiperioodi lõppemisest. Töövõtja võib taotleda (vähendatud) Täitmistagatise tagastamist pärast Töö alusel koostatud põhiprojekti vastuvõtmist. Töövõtjal on õigus vähendada Täitmistagatist 50% võrra pärast kogu Töö vastuvõtmist Tellija poolt ja asendada selle vähendatud Täitmistagatisega, mis jääb Garantiiaegseks tagatiseks.
      1. Juhul, kui Täitmistagatiseks on arvetest kinnipidamine, siis Tellija tasub Töövõtjale 7 kalendripäeva jooksul pärast Lepingu kohaselt vormistatud Töö või Töö osa üleandmis- ja vastuvõtmisakti alusel koostatud arve saamist Töövõtjale 90% arvest (käibemaksuta summast), jättes tasumata 10 % arvest (käibemaksuta summast), millest 5% jääb Täitmistagatiseks ja 5% Garantiiaegseks tagatiseks. Pärast Töö vastuvõtmist ja viimase arve saamist tasub Tellija 50% Täitmistagatisest Töövõtjale 14 päeva jooksul, ülejäänud 50% Täitmistagatisest jääb vähendatud Täitmistagatisena Garantiiaegseks tagatiseks. Täitmistagatise või vähendatud Täitmistagatisena Garantiiaegse tagatise tagastab Tellija Töövõtjale 14 päeva jooksul alates garantiiaja lõppemisest või Töövõtja poolt (vähendatud) Täitmistagatise tagastamise taotlemist pärast Töö alusel koostatud põhiprojekti vastuvõtmist ja vastava arve saamist. Juhul, kui Täitmistagatiseks on arvetest kinnipidamine ning Töövõtja soovib Garantiiaegse tagatisena esitada panga garantiikirja, kohustub Töövõtja pärast Töö vastuvõtmist esitama Lepingu lisa 5 kohase panga garantiikirja. Panga garantiikiri Garantiiaegse tagatisena peab olema käibemaksu (20%) võrra suurem Töövõtjale tasutavast Garantiiaegsest tagatisest. Tellija tasub Täitmistagatise pärast nõuetekohase panga garantiikirja esitamist ja Töövõtjalt vastava arve saamist 14 päeva jooksul. Lepingule vastava Garantiiaegse tagatisega esitamisega viivitamisel või selle kehtivuse pikendamisega viivitamisel on Tellijal õigus nõuda leppetrahvi 100 eurot iga viivituses oldud päeva eest ning samuti kinni pidada omapoolseid makseid. Leppetrahvi tasumine ei vabasta Töövõtjat kohustusest esitada nõuetekohane Garantiiaegne tagatis. Garantiiaegse tagatise tagastab Tellija Töövõtjale 20 päeva jooksul alates garantiiperioodi lõppemisest.
   2. Töövõtja vastutab Töö Lepingu tingimustele vastavuse eest 3 aastase kehtivusega garantiiaja jooksul, mis algab Töö üleandmis- ja vastuvõtmisakti märgitud kogu Töö vastuvõtmise kuupäevast alates. Garantiiaeg 3 aastat kehtib ka Lepingu muudatuste alusel tehtud töödele.
   3. Garantiiaeg 3 aastat kehtib kõigi Töövõtja poolt peatöövõtjana ning peatöövõtjale alltöövõtjate poolt tehtud tööde kohta.
   4. Garantiiaja jooksul kohustub Töövõtja Tellija nõudmisel kõrvaldama Töös avastatud puudused mõistliku aja (7-14 päeva) jooksul Töövõtja kulul, lähtuvalt puuduse olemusest. Juhul, kui Töövõtja ei paranda Töös esinevaid puuduseid Tellija poolt määratud aja jooksul, parandab Tellija puudused omal kulul ise või teiste abiga ning realiseerib puuduste parandamise kulude suuruse osas Garantiiaegse tagatise.
   5. Deposiiti kandmisel tuleb kasutada järgmiseid rekvisiite: Rahandusministeeriumi pangakonto SEB pank EE891010220034796011 SWIFT EEUHEE2X ja Swedbank EE932200221023778606 SWIFT EEHABAEE22X ja viitenumber 2800045496. Selgitusena märkida Lepingu number xxx deposiit.
2. Poolte vastutus
   1. Töövõtja on kohustatud hüvitama Lepingu mittetäitmise või mittekohase täitmisega Tellijale tekitatud kahju ja Tellija poolt seoses Töövõtja poolse Lepingu rikkumisega tehtud kulutused.
   2. Tellija vastutab Lepingu rikkumise eest ja on kohustatud Töövõtjale hüvitama Lepingu rikkumisega tekitatud kahju ning Töövõtja poolt Tellija poolse Lepingu rikkumisega seoses tehtud kulutused.
   3. Töövõtjal on õigus nõuda Tellijalt viivist tasumisega viivitamise korral 0,5% tähtaegselt tasumata arve summast iga tasumise tähtpäeva ületanud päeva eest.
   4. Tellijal on õigus rakendada sanktsioonina leppetrahvi iga rikkumise korral kuni 10% Tasust, kokku mitte rohkem kui 30% Tasust, kui Töövõtja on rikkunud oma lepingulisi kohustusi. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 6 kuu jooksul kohustuse rikkumise avastamisest arvates.
   5. Juhul kui Töövõtja rikub Lepingus sätestatud tähtaegu, on Tellijal õigus nõuda Töövõtjalt leppetrahvi 0,5% Tasust, iga viivitatud päeva eest. Tähtaegade ületamise korral ei kohaldu eelmises punktis sätestatud leppetrahvi piirmäär. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 6 kuu jooksul kohustuse rikkumise avastamisest arvates.
   6. Pooled on kokku leppinud, et Töövõtja kohustub hüvitama Lepingu täitmisega seonduvalt tekkinud kahju kolmandatele isikutele. Töövõtja kohustub oma kulul esindama Tellijat Lepingu alusel täidetavate ülesannete või toimingutega seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud.Samuti on Pooled kokku leppinud, et Töövõtja kohustub Tellija nimel täitma käesolevas punktis nimetatud vaidlusega seonduva kohtulahendi, sealhulgas hüvitama kohtulahendiga väljamõistetud kahju ja väljamõistetud menetluskulud.
   7. Töövõtja jääb pärast Töö tegemist vastutavaks oma Lepingujärgsete kohustuste rikkumise ning pärast Töö üleandmist avastatud puuduste eest 5-aastase (ning TsÜS § 146 lg-s 4 toodud juhul 10-aastase) aegumistähtaja jooksul. Juhul kui Töös esineb vigu, mida Tellija ei saa tavapärast hoolsust rakendades avastada enne Töö realiseerimist (Töö alusel teostatud ehitustööde vastuvõtmist või vastuvõetuks lugemist), ei alga aegumistähtaeg enne Töö realiseerimisel valminud ehitustööde vastuvõtmist või vastuvõetuks lugemist.
   8. Töövõtja kohustub sõlmima erialase vastutuse kindlustuse (vastutuskindlustuse) lepingu, mis vastaks vähemalt järgmistele tingimustele:
      1. kindlustusandja peab hüvitama kahju, mille Töövõtja on oma erialases tegevuses tekitanud kolmandale isikule kindlustusperioodil toimunud kindlustusjuhtumi tagajärjel. Kindlustuslepingu tähenduses peetakse kolmanda isikuna silmas ka käesoleva Lepingu järgset Tellijat;
      2. kindlustussumma kahju eest, mis on tekkinud Töövõtja või alltöövõtjate vastutusel Töö tegemisel, kahju hüvitamise ülempiir on 50 000 eurot;
      3. kindlustuslepingu kindlustusperiood peab algama hiljemalt Töö alustamisest ning kestma garantiiaja lõppemiseni. Juhul, kui Töövõtja poolt sõlmitud kindlustusleping peaks lõppema enne ettenähtud tähtaega, kohustub Töövõtja esitama uue kindlustuspoliisi koopia enne kehtiva kindlustuslepingu lõppemist tagades katkematu kindlustuskaitse kuni garantiiaja lõppemiseni;
      4. kindlustuslepingu nõuete esitamise periood ja kahjust teatamise laiendatud periood peab hõlmama nii Töö teostamise perioodi kui ka Tööle järgnevat garantiiaega. Töö teostamise perioodi muutmisel (pikendamisel) kohustub Töövõtja kindlustuslepingus vastavalt pikendama ka nõuete esitamise perioodi ja kahjust teatamise laiendatud perioodi.
   9. Töövõtja kohustub esitama Tellijale 15 päeva jooksul pärast Lepingu sõlmimist eelnimetatud tingimustele vastava kindlustuspoliisi koopia.
3. Poolte kontaktisikud
   1. Töövõtja võtmeisikud (kontaktisik) ning nende kontaktandmed on toodud Töövõtja poolt esitatud CV-des vastavalt Lepingu Lisale 1.
   2. Tellija kontaktisik (projektijuht): Heiko Ojavee, ehituse projektijuht, tel: (+372) 5253 239, e-post: [heiko.ojavee@transpordiamet.ee](mailto:heiko.ojavee@transpordiamet.ee) Tellija kontaktisiku töökohustustest eemalviibimisel (puhkus, lähetus, haigus jmt), on samad õigused Tellija määratud isikul.
   3. Poolte kontaktisikute muutumisest tuleb teist poolt teavitada vähemalt kirjalikku taaseitamist võimaldavas vormis. Töövõtja võtmeisiku muutmine ei ole lubatud enne Tellijalt kirjalikku taasesitamist võimaldavas vormis nõusoleku saamist vastavalt Lepingu punktile 4.4.13.
4. Lepingu kehtivus
   1. Leping jõustub selle allkirjastamisel ja kehtib kuni Lepingust tulenevate kohustuste täitmiseni.
   2. Tellija võib Lepingust taganeda ning nõuda leppetrahvi kuni 10% Tasust, kui Töövõtja rikub oluliselt oma õigusaktidest või Lepingust tulenevaid kohustusi. Tellija võib Lepingu üles öelda võlaõigusseaduses ettenähtud korras. Tellijal on õigus nimetatud summa maha arvata Töövõtjale tasumisele kuuluvast summast.
   3. Töövõtja võib Lepingust taganeda, kui Tellija rikub oluliselt Lepingu tingimusi. Sellisel juhul on Tellija kohustatud Töövõtjale hüvitama Töövõtja poolt Lepingu täitmisel tehtud kulutused.
   4. Leping loetakse koheselt lõppenuks, kui:
      1. Töövõtja tegevus lõpeb;
      2. kuulutatakse välja Töövõtja pankrot.
5. Teated
   1. Pooltevahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
   2. Informatsioonilist teadet võib edastada telefoni teel.
   3. Kirjalikud teated saadetakse Lepingu Pooltele e-posti teel, selle võimaluse puudumisel antakse Lepingu Pooltele üle allkirja vastu või saadetakse postiga registrijärgsel aadressil. Kui ühe Poole teade on teisele Poolele saadetud Lepingus märgitud e-posti aadressile, loetakse see kättetoimetatuks järgmiseks tööpäevaks.
6. Muud tingimused
   1. Lepingut võib muuta kooskõlas kehtivate õigusaktidega. Kirjalikult vormistamata Lepingu muudatused on tühised, v.a Tellija kontaktisiku ja Töövõtja võtmeisikute muutmine.
   2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
   3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
   4. Leping allkirjastatakse Poolte poolt digitaalselt.
7. Isikuandmete töötlemine
   1. Lepingu täitmisega seotud isikuandmete töötlemisel tuleb rakendada asjakohaseid tehnilisi ja korralduslikke meetmeid sellisel viisil, et töötlemine vastab isikuandmete kaitse üldmääruses (GDPR) ja isikuandmete kaitse seaduses sätestatud nõuetele (edaspidi koos: Isikuandmete õigusaktid).
   2. Volitatud töötlejal (Töövõtjal) on keelatud kaasata teist volitatud töötlejat ilma vastutava töötleja (Tellija) eelneva konkreetse või üldise kirjaliku loata.
   3. Lepingu alusel töödeldakse Lepingu esemega seotud isikute isikuandmeid.
   4. Lepingu alusel töödeldakse isikuandmeid eesmärgiga täita Leping ja saavutada ettenähtud tulemused.
   5. Lepingu alusel töödeldakse isikuandmeid üksnes Lepingu kehtivuse ajal.
   6. Volitatud töötleja on lisaks isikuandmete õigusaktides sätestatule kohustatud:
      1. töötlema isikuandmeid vajaliku hoolsusega ja ainult ulatuses, mis on vajalik Lepingus kokkulepitud teenuse osutamiseks;
      2. töötlema isikuandmeid ainult vastutava töötleja dokumenteeritud juhiste alusel;
      3. hoidma Lepingu täitmisel teatavaks saanud isikuandmeid konfidentsiaalsena;
      4. täitma andmeturbe seaduslikke nõudeid ja rakendama andmete kaitseks piisavaid ning kaasaegseid kaitsemeetmeid;
      5. aitama vastutaval töötlejal täita kohustusi seoses andmesubjektide esitatud taotlustega;
      6. aitama vastutaval töötlejal täita GDPR artiklites 32–36 sätestatud kohustusi, võttes arvesse isikuandmete töötlemise laadi ja volitatud töötlejale kättesaadavat teavet;
      7. pärast andmetöötlusteenuse osutamise lõppu kustutab kõik isikuandmed ja kustutab olemasolevad koopiad;
      8. teeb vastutavale töötlejale kättesaadavaks kogu teabe, mis on vajalik GDPR artiklis 28 sätestatud kohustuste täitmise tõendamiseks, ning võimaldab vastutaval töötlejal või tema poolt volitatud muul audiitoril teha auditeid, sealhulgas kontrolle, ja panustab sellesse;
      9. järgima isikuandmete õigusaktides sätestatud tingimusi teise volitatud töötleja kaasamiseks.
8. Poolte allkirjad

**Tellija: Töövõtja:**

*/allkirjastatud digitaalselt/ /allkirjastatud digitaalselt/*

Anti Palmi Edgar Berman

# Transpordiameti taristu ehitamise ja Juhatuse liige

# korrashoiu osakonna Ida üksuse juhataja

Lisa 3

# TÖÖ ÜLEANDMIS- JA VASTUVÕTMISAKT

Käesolevaga **………..** annab üle ja Transpordiamet võtabvastu kooskõlas lepinguga “………….”, mis on sõlmitud ........................................., alljärgneva töö/töö osa:

Töö osad \_\_\_\_ vastavalt järgnevale kirjeldusele:

|  |  |
| --- | --- |
| Täitmistagatise akteerimise ülevaade | Eurot ilma käibemaksuta |
| Käesoleva akti alusel täitmistagatisena kinnipeetav summa |  |

Üleantavate eksemplaride arv:

Digitaalselt esitatud andmed:

Märkused:

Tellija kontaktisik: Töövõtja kontaktisik:

Allkirjastatud digitaalselt Allkirjastatud digitaalselt